Татяна Бек
Истинската светлина…

Превод от руски: Светлозар Жеков, 2007

chitanka.info

Истинската светлина

на живота е оскъдна.

Аз към празника несбъднат

вечно бягах от деня

и презрително зовях

само

        чернови игриви,

теб, живот, под преспи сиви

и делата в сива прах.

Щом назад отправя взор,

страшна завист ме обзема:

Боже!

Тих, невзрачен двор,

между клоните — бельо…

Мойта младост е било

най-доброто мое време.

Изтървах го — о, беда! —

взряна в другата следа.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.